- फास्टनर उद्यमियों को भाया गुजरात का वेलकम, Ludhiana News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Ludhiana फास्टनर उद्यमियों को भाया गुजरात का वेलकम
{"_id":"102-27756","slug":"Ludhiana-27756-102","type":"story","status":"publish","title_hn":"\u092b\u093e\u0938\u094d\u091f\u0928\u0930 \u0909\u0926\u094d\u092f\u092e\u093f\u092f\u094b\u0902 \u0915\u094b \u092d\u093e\u092f\u093e \u0917\u0941\u091c\u0930\u093e\u0924 \u0915\u093e \u0935\u0947\u0932\u0915\u092e","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
लुधियाना। पंजाब की उद्योग विरोधी नीतियों से खफा फास्टनर उद्यमियों को गुजरात का वेलकम भा गया है। उद्यमियों ने अहमदाबाद के नजदीक सानंद, दहेज, हलोल और सुरिंदरनगर में औद्योगिक जगह स्टडी की है। सानंद में टाटा मोटर्स के नजदीक खाली पड़ी जमीन पर पंजाबी उद्यमियों ने अपनी नजरें गढ़ा ली हैं। फास्टनर उद्यमियों ने पहले चरण में सौ एकड़ जमीन की मांग की है। इस जमीन का सरकारी भाव 3250 रुपये प्रति वर्ग मीटर है। इसमें अभी और कमी आने की संभावना है। फास्टनर उद्योग से मिले रिस्पांस को देखते हुए जालंधर के इंजीनियरिंग उद्यमियों का एक प्रतिनिधिमंडल भी अक्तूबर माह के दौरान गुजरात का दौरा करेगा। फास्टनर मैन्यूफैक्चर्स एसोसिएशन ऑफ इंडिया के प्रेसिडेंट एवं गुजरात गए प्रतिनिधिमंडल के लीडर नरिंदर भमरा ने अहमदाबाद से टेलीफोन पर बताया कि गुजरात सरकार की इंडस्ट्री फ्रेंडली नीतियों ने उद्यमियों को काफी प्रभावित किया है। स्टडी के दौरान पाया गया है कि वहां पर पंजाब के मुकाबले उत्पादन लागत औसतन पंद्रह फीसदी कम है। दूसरे कांडला और दहेज पोर्ट भी काफी नजदीक हैं। ऐसे में ओवरसीज बाजार में निर्यात आसानी से किया जा सकता है। इसके अलावा फास्टनर उद्यमियों को गुजराती बाजार में भी अपने उत्पादों की जबरदस्त मांग दिखाई दे रही है।भमरा ने कहा कि गुजरात में नई इकाई लगाने के लिए तमाम सरकारी औपचारिकताएं अधीकतम तीस दिन में मिल जाती हैं। इसके अलावा वैट रिफंड तीन माह के भीतर उद्यमी के खाते में ऑन लाइन पहुंच जाता है। फास्टनर उद्योग का तमाम कच्चा माल भी गुजरात में ही उपलब्ध है। भमरा के अनुसार अब तक मिली फीडबैक के आधार पर कई उद्यमियों ने वहां पर इकाइयां लगाने का मन बना लिया है।उधर फेडरेशन ऑफ जालंधर इंडस्ट्रियल एंड ट्रेडर्स एसोसिएशन के प्रधान गुरशरण सिंह ने कहा है कि फास्टर उद्यमियों से मिली जानकारी के आधार पर जालंधर के उद्यमियों का एक प्रतिनिधिमंडल भी शीघ्र ही गुजरात जाकर अपने नजरिए से स्टडी करेगा। बड़ी संख्या में जालंधर के उद्यमी भी पंजाब से पलायन कर गुजरात जाने का मन बना रहे हैं। सिंह ने कहा कि पंजाब में औद्योगिक उत्पादन लागत में लगातार इजाफा हो रहा है। नतीजतन यहां के उद्यमी घरेलू और अंतरराष्ट्रीय बाजार की चुनौतियों का मुकाबला नहीं कर पा रहे हैं। कैसा लगा
ssi sector entrepreneurs gujarat wellcome स्पॉटलाइट